
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1221 

29 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 16,651 
στρ. στη θέση «Νεκροταφείο» Περιφέρειας Δ.Δ. Ε- 

ξάρχου, Δήμου Αταλάντης, του Νομού Φθ/δας. 1 

Τροποποίηση του ρυμοτομικού σχεδίου διανομής 
1952 συνοικισμού Δημ/κού Διαμ/τος Μελιγγών Δή¬ 
μου Δωδώνης Νομού Ιωαννίνων, στο Ο.Τ. 40, με την 
διάνοιξη οδού πλάτους 4,00 μ. μεταξύ των ιδιοκτη¬ 
σιών υπ’ αριθμ. 188 και 225. 2 

Τροποποίηση του ρυμοτομικού σχεδίου διανομής 
1957 συνοικισμού «Γορίτσας» Δημ/κού Διαμ/τος 
Κουτσελιού Δήμου Παμβώτιδας Νομού Ιωαννίνων 
στο Ο.Τ. 1, με την διαπλάτυνση της υφιστάμενης ο¬ 
δού και την μετατόπιση της οικοδομικής γραμμής 
προς την ιδιοκτησία υπ’ αριθμ.: 2354. 3 


ΑΠΟΦΑΣΕΙΣ 

Αριθ. 4895 (1) 

Κήρυξη ως αναδασωτέας έκτασης εμβαδού 16,651 στρ. 
στη θέση «Νεκροταφείο» Περιφέρειας Δ.Δ. Εξάρχου, 
Δήμου Αταλάντης, του Νομού Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και117παρ.3του 
Συντάγματος. 

2. Τις διατάξεις του Ν. 2503/1997 «Διοίκηση - Οργάνω¬ 
ση - Στελέχωση της Περιφέρειας κ.λ.π.». 

3. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον Ν. 3208/2003 και συγκεκρι¬ 
μένα: 

α) του άρθρου 41 παρ. 1 
β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και Τροφίμων με υπ’ αριθμ.: 

α) 160417/1180/8.7.1980 
β) 182447/3049/24.9.1980. 


5. Την υπ’ αριθμ. 5008/1.12.2004 πρόταση του Δασαρ¬ 
χείου Αταλάντης, από την οποία προκύπτει ότι η έκταση 
που αναφέρεται στο θέμα είχε κατά το χρόνο καταστρο¬ 
φής της που έγινε από πυρκαγιά την 29.9.2004, Δασικό 
χαρακτήρα κατά την έννοια του άρθρου 3 παρ. 2 του Ν. 
998/1979,όπως τροποποιήθηκε με τον Ν. 3208/2003, κα¬ 
λυπτόμενη από βλάστηση αειφύλλων - πλατύφυλλων και 
ως εκ τούτου επιβάλλεται η κήρυξη της ως αναδασωτέας. 

6. Την υπ’ αριθμ. 4007/7.12.2004 αναφορά και σύμφωνη 
γνώμη της Δ/νσης Δασών Ν. Φθ/δας αποφασίζουμε: 

Κηρύσσουμε αναδασωτέα, την δημόσια δασική έκτα¬ 
ση, εμβαδού 16,651 στρ. στη θέση «Νεκροταφείο» Περι¬ 
φέρειας Δ.Δ. Εξάρχου, Δήμου Αταλάντης με σκοπό, 
αφ’ενός μεν τη διατήρηση του δασικού της χαρακτήρα, 
ώστε να αποκλειστεί η διάθεση της για άλλο προορισμό, 
αφ’ ετέρου δε για την αποκατάσταση της δασικής βλά¬ 
στησης με φυσική αναγέννηση. 

Προσδιορίζεται από τα στοιχεία: 1,2,3,4.30,31,32,1 

όπως φαίνεται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με δημόσια έκταση δασικού χαρακτήρα και 
με ιδιωτικές εποικιστικές εκτάσεις και με εκτάσεις κατε- 
χόμενες από ιδιώτες, σημερινής αγροτικής μορφής. 

Δυτικά: Με δημόσια έκταση δασικού χαρακτήρα και με 
εκτάσεις κατεχόμενες από ιδιώτες, σημερινής αγροτικής 
μορφής. 

Βόρεια: Με δημόσια έκταση δασικού χαρακτήρα και με 
ιδιωτικές εποικιστικές εκτάσεις. 

Νότια: Με έκταση κατεχόμενη από ιδιώτες, σημερινής 
αγροτικής μορφής. 

Η απόφαση αυτή ισχύει απάτη δημοσίευσή της στην Ε¬ 
φημερίδα της Κυβερνήσεως. 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
Π.Δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Δεκεμβρίου 2004 

Ο Γενικός Γραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

Αριθ. 10340 (2) 

Τροποποίηση του ρυμοτομικού σχεδίου διανομής 1952 
συνοικισμού Δημ/κού Διαμ/τος Μελιγγών Δήμου Δω¬ 
δώνης Νομού Ιωαννίνων, στο Ο.Τ. 40, με την διάνοιξη 
οδού πλάτους 4,00 μ. μεταξύ των ιδιοκτησιών υπ’ α- 
ριθμ. 188 και 225. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 3 και 29 του Ν.Δ. της 
17.7.1923 (ΦΕΚ 228 Α/16.8.1923) «Περί σχεδίων πόλεων 
και κωμών του Κράτους» όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις των παραγρ. 4 και 5 του άρθρου 38 του 
Ν. 1337/1983 (ΦΕΚ 33 Α') «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις». 

3. Τις διατάξεις του Ν. 2508 (ΦΕΚ 124/13.6.1997) «βιώ¬ 
σιμη οικιστική ανάπτυξη πόλεων και οικισμών και άλλες 
διατάξεις». 

4. Τις διατάξεις του Ν. 2831/2000 (ΦΕΚ 140 Α) και ειδι¬ 
κότερα το άρθρο 29 αυτού όπως τροποποιήθηκε και 
ισχύει με το άρθρο 10 του Ν. 3044/27.8.2002 (ΦΕΚ 197/ 
27.8.2002) «...και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος, Χωροταξίας και Δημο¬ 
σίων Έργων». 

5. Την υπ’ αριθμ. 376/9.7.2003 απόφαση του Νομαρχια¬ 
κού Συμβουλίου Ιωαννίνων «Τροποποίηση - κωδικοποίη¬ 
ση του Οργανισμού Εσωτερικής Οργάνωσης και Λει¬ 
τουργίας των Υπηρεσίας της Ν.Α.Ι.», που δημοσιεύθηκε 
στην Εφημερίδα της Κυβέρνησης και ισχύει από τις 
18.7.2003 (ΦΕΚ 989/Β/18.7.2003). 

6. Τις σχετικές εγκυκλίους με υπ’ αριθμ. 1/1961 και 
8/1975 καθώς και το άρθρο 154 του Π.Δ. 27.7.1999 ΦΕΚ 
580 Δ', όπου καθορίζονται η διαδικασία και οι σχετικές 
προδιαγραφές τροποποίησης ρυμοτομικού σχεδίου. 


7. Το ρυμοτομικό σχέδιο διανομής 1952 συνοικισμού 
Δημ/κού Διαμερ/τος Μελιγγών Δήμου Δωδώνης Νομού 
Ιωαννίνων. 

8. Την υπ’ αριθμ. 2541/5.9.2001 απόφαση Γ.Γ.Π. Ηπεί¬ 
ρου (ΦΕΚ 177/Δ720.9.2001) «Τροποποίηση Ρ.Σ. διανομής 
1952 Δημ/κού Διαμ/τος Μελιγγών Δήμου Δωδώνης». 

9. Την υπ’ αριθμ. 20/2003 και την συμπληρωματική αυ¬ 
τής με αριθ. 13/2004 απόφαση του Δημοτικού Συμβουλί¬ 
ου Δήμου Δωδώνης Νομού Ιωαννίνων, τα σχέδια που συ¬ 
νοδεύουν αυτή καθώς και τα αποδεικτικά δημοσίευσης 
της, την βεβαίωση μη υποβολής ενστάσεων κατά αυτής 
και τη βεβαίωση μηχανικού μη δημιουργίας μη άρτιων και 
μη οικοδομήσιμων οικοπέδων. 

10. Την σύμφωνη γνώμη του Σ.Χ.Ο.Π. Ν. Ιωαννίνων 
όπως διατυπώθηκε με την 13η πράξη 16.11.2004 (θέμα 
30), αποφασίζουμε: 

Την τροποποίηση του ρυμοτομικού σχεδίου διανομής 
1952 Δημ/κού Διαμ/τος Μελιγγών Δήμου Δωδώνης Ν. Ιω¬ 
αννίνων στο Ο.Τ. 40, με την διάνοιξη οδού πλάτους 4,ΟΟμ. 
μεταξύ των ιδιοκτησιών 188 και 225 όπως φαίνεται στα θε¬ 
ωρημένα αρμοδίως διαγράμματα κλίμακας: 1/1000 που 
συνοδεύουν την παρούσα απόφαση. 

Με την προτεινόμενη τροποποίηση προκύπτει αύξηση 
κοινοχρήστου χώρου. 

Η τροποποίηση στο Ο.Τ. 40 αφορά στη διάνοιξη οδού 
μεταξύ των τεμαχίων 188 και 225. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Με τις κανονιστικές διατάξεις της Απόφασης αυτής δεν 
προκαλείταιδαπάνη σε βάροςτουΔημοσίουήτου Ο.Τ.Α., 
κατά τις διατάξεις του άρθρου 29Ατου Ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Δεκεμβρίου 2004 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

^ΘΥΡΓϋΟΝ ΓΕΩΡΓΙΑΣ 

Η τροποποίηση αφορά το Ο.Τ. 40 και συγκεκριμένο τις ιδιοκτησίες 188 και 225 
Το πλάτος του ονοιγόμενου δρόμου είναι 4μ. 


I ροποποίηση διανομής 
Υπάρχουσα κατάσταση διανομής 

ΒΕΒΑΙΩΣΗ 

Ο κώτιιιΟι υπογεγραμμένος τοπογ, μηχανικός 'Γ.Ιί. Νικόλαος Ιίμπι 
βεβαιών») ότι σύμφωνα με την πρόταση τροποποίησης της διανομής συνοικισμού τ 
Δ.Δ. Μελιγγών 1952 του κ. Τσιάλιου Αθανάσιου, δεν υπάρχουν οικόπεδα άρτια 
να γίνονται μη άρτια καθώς και να ρυμοτομούνται οικοδομές που έχουν χτιστεί 
νόμιμη άδεια |ίάαει του ισχύοντος σχεδίου. Επίσης δεν υπάρχουν οικόπεδα που ιλίϊι 
έχουν τακτοποιηθεί βάσει του ισχόοντος σχεδίου να θίγονται από τηι· προτειιόμενη 
τροποποίηση. 

Αριθ. 10488 (3) 

Τροποποίηση του ρυμοτομικού σχεδίου διανομής 1957 
συνοικισμού «Γορίτσας» Δημ/κού Διαμ/τος Κουτσελι- 
ού Δήμου Παμβώτιδας Νομού ΙωαννίνωνστοΟ.Τ. 1, με 
την διαπλάτυνση της υφιστάμενης οδού και την μετα¬ 
τόπιση της οικοδομικής γραμμής προς την ιδιοκτησία 
υπ’ αριθμ.: 2354. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 3 και 29 του Ν.Δ. της 
17.7.1923 (ΦΕΚ 228 Α/16.8.1923) «Περί σχεδίων πόλεων 
και κωμώντου Κράτους» όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις των παραγρ. 4 και 5 του άρθρου 38 του 
Ν. 1337/1983 (ΦΕΚ 33 Α') «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις». 

3. Τις διατάξεις του Ν. 2508 (ΦΕΚ 124/13.6.1997) «βιώ¬ 
σιμη οικιστική ανάπτυξη πόλεων και οικισμών και άλλες 
διατάξεις». 

4. Τις διατάξεις του Ν. 2831/2000 (ΦΕΚ 140 Α) και ειδι¬ 
κότερα το άρθρο 29 αυτού όπως τροποποιήθηκε και 
ισχύει με το άρθρο 10 του Ν. 3044/27.8.2002 (ΦΕΚ 197/ 
27.8.2002) «...και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος, Χωροταξίας και Δημο¬ 
σίων Έργων». 

5. Την υπ’ αριθμ. 376/9.7.2003 απόφαση του Νομαρχια¬ 
κού Συμβουλίου Ιωαννίνων «Τροποποίηση - κωδικοποίη¬ 
ση του Οργανισμού Εσωτερικής Οργάνωσης και Λει¬ 
τουργίας των Υπηρεσίας της Ν.Α.Ι.», που δημοσιεύθηκε 
στην Εφημερίδα της Κυβέρνησης και ισχύει από τις 
18.7.2003 (ΦΕΚ 989/Β/18.7.2003). 

6. Τις σχετικές εγκυκλίους με υπ’ αριθμ. 1/1961 και 
8/1975 καθώς και το άρθρο 154 του Π .Δ. 27.7.1999 ΦΕΚ 
580 Δ' όπου καθορίζονται η διαδικασία και οι σχετικές 
προδιαγραφές τροποποίησης ρυμοτομικού σχεδίου. 

7. Το ρυμοτομικό σχέδιο διανομής 1957 συνοικισμού 
«Γορίτσας» Δημ/κού Διαμερ/τος Κουτσελιού Δήμου Παμ¬ 
βώτιδας Νομού Ιωαννίνων. 


8. Την υπ’ αριθμ. 412/13.6.1986 (ΦΕΚ812/Δ712.9.1986) 
Απόφαση Νομάρχη Ιωαννίνων «κατηγοριοποίηση, καθο¬ 
ρισμός ορίων, όρων και περιορισμών δόμησης του οικι¬ 
σμού Γ ορίτσας Δ.Δ. Κουτσελιού Δ. Παμβώτιδας». 

9. Την υπ’ αριθμ. 290/29.12.2003 απόφαση του Δημοτι¬ 
κού Συμβουλίου Δήμου Παμβώτιδας Νομού Ιωαννίνων τα 
σχέδια που συνοδεύουν αυτήν καθώς και τα αποδεικτικά 
δημοσίευσής της, την βεβαίωση μη υποβολής ενστάσεων 
κατά αυτής και μη δημιουργίας μη άρτιων και μη οικοδο¬ 
μήσιμων οικοπέδων. 

10. Την σύμφωνη γνώμη του Σ.Χ.Ο.Π. Ν. Ιωαννίνων 
όπως διατυπώθηκε με την 12η πράξη 19.10.2004 (θέμα 
5ο), όπως καιτην 13η/16.11.2004 (θέμα 5ο) γνωμοδότηση 
του ΣΧΟΠ σχετικά με την επανεξέταση του θέματος με 
την συμμετοχή υπαλλήλου εκπροσώπου Δ/νσης Γεωρ¬ 
γίας της Ν.Α. Ιωαννίνων, αποφασίζουμε: 

Την τροποποίηση στο ΟΤ 1 του ρυμοτομικού σχεδίου 
διανομής 1957 του συνοικισμού «Γορίτσας» Δημ/κού 
Διαμ/τος Κουτσελιού του Δήμου Παμβώτιδας Ν. Ιωαννί¬ 
νων όπως διατυπώθηκε στην υπ’ αριθμ. 290/2003 Απόφα¬ 
ση Δ.Σ. Δήμου Παμβώτιδας και φαίνεται στα θεωρημένα 
αρμοδίως διαγράμματα κλίμακας: 1/1000 που συνοδεύ¬ 
ουν την παρούσα. 

Η τροποποίηση αφορά την διαπλάτυνση της υφιστάμε¬ 
νης οδού με την μετατόπιση της οικοδομικής γραμμής 
προς την ιδιοκτησία υπ’ αριθμ. 2354. 

Με την προτεινόμενη τροποποίηση έχουμε αύξηση κοι¬ 
νοχρήστων. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του Δημοσίου ή του Ο.Τ.Α. 
κατά τις διατάξειςτου άρθρου 29Ατου Ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Δεκεμβρίου 2004 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

